Ai
20 di Lui la television publiche par galês S4C e à lançât une
gnove aplicazion che e permet di viodi la programazion de emitente
sei in direte che su domande su diviers smartphones e tablets. Ancje
il sît de rêt al è stât rinovât par facilitâ la ricercje e
l’acès ai programs e par adatâsi in maniere automatiche ai
diviers visôrs. Cundut dal avignî malsigûr sul front dai
finanziaments, S4C e va dilunc a infuartî la sô ufierte intal setôr
des gnovis tecnologjiis che cualchi setemane prime e veve viodût
ancje la nassite di un canâl su iPlayer. La television galese e à
ancje comunicât i dâts riferîts ai utents vûts vie pal 2014: la
medie dai spetatôrs setemanâi si è sbassade dal 6% in Gales ma, a
nivel gjenerâl, e je cressude dal 10%. L’aument al è stât
invezit dal 31% framieç di chei che a cjalin la television su
internet.
Font:
Cable.co.uk,
21/07/15
kac_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn ita_Latn fra_Latn eng_Latn unk